Hvad sker der med tilliden mellem mennesker, når der kommer flere indvandrere? Spørgsmålet har været diskuteret i årtier, for er diversitet en styrke eller et problem?

Et nyt omfattende metastudie fra Københavns Universitet og Aarhus Universitet konkluderer nu, at øget etnisk diversitet har en »moderat negativ« effekt på den sociale tillid. Især tilliden til ens naboer falder, når diversiteten stiger.

»Hvis folk bor i mere etnisk diverse omgivelser, har de i gennemsnit lavere social tillid,« siger Peter Thisted Dinesen, der er professor i statskundskab på Københavns Universitet og én af forfatterne til undersøgelsen.

Det nye studie kommer, samtidig med at statsminister Mette Frederiksen (S) i sin tale til Folketingets åbning sagde, at tilliden i Danmark »slår revner.«